ბრუშპერკი

ბრუშპერკი () — ქალაქი ჩეხეთის რესპუბლიკის მორავია-სილეზიის მხარეში. ქალაქი ფრიდეკ-მისტეკის რაიონში მდებარეობს. ისტორიული ნაწილი კარგად არის შენარჩუნებული და ჩეხეთის კულტურული ძეგლის სტატუსი აქვს.

სახელწოდება
ქალაქს თავდაპირველად ბრუნსბერგი ერქვა, რაც „ბრუნოს ბორცვს“ აღნიშნავდა. სახელი მისი დამაარსებლის, ეპისკოპოს ბრუნო ფონ შაუენბურგის პატივსაცემად ეწოდა. დღევანდელი სახელწოდება კი ძველი სახელის ჩეხური ვარიანტია.

გეოგრაფია
ბუშპერკი რაიონულ ცენტრ ფრიდეკ-მისტეკიდან დასავლეთით 8 კილომეტრშია. ქალაქი მორავია-სილეზიის მთისწინეთში მდებარეობს. ნა-ვრშიხის გორა ყველაზე მაღალი წერტილია მის მუნიციპალურ საზღვრებში, ამ გორის სიმაღლე 312 მეტრია ზღვის დონიდან. ბუშპერკში მიედინება მდინარე ონდრჟეინიცე, რომელიც მდინარე ოდრას მარჯვენა შენაკადია. 

ისტორია
ბრუშპერკი წერილობით წყაროებში პირველად 1270 წელსაა ნახსენები და მას ამ დროისთვის უკვე ქალაქად მოიხსენიებენ. სავარაუდოდ აქ არსებული მამულების ადგილზე ქალაქი 1267 - 1268 წლებში დაარსდა. ის ჰუკვალდის თავადთა მამულების ერთ-ერთი ცენტრი იყო. ოლომოუცის ეპისკოპოსისგან ბრუშპერკს ბევრი პრივილეგია ჰქონდა მინიჭებული, მათ შორის იყო საკუთარი თავდაცვითი ნაგებობების მშენებლობის უფლება. 

ბრუშპერკი ოცდაათწლიანი ომის დროს ძალიან დაზარალდა, ომის პერიოდში და მის შემდეგ აქტიურად ხდებოდა აქ მცხოვრები პროტესტანტების გაკათოლიკება. შვედეთის მიერ მორავიის ოკუპაციის დროს მრავალი ადგილობრივი მოკლეს, შენობების მნიშვნელოვანი ნაწილი დაანგრიეს. შვედთა არმიის მიერ  1643 - 1645 წლების მორავიის ოკუპაციას შვედი გენერალი ლენარტ ტორსტენსონი ხელმძღვანელობდა.

ბრუშპერკმა XVIII საუკუნეში ომის იარები მოიშუშა და ეკონომიკის განვითარება დაიწყო, ქალაქმა სახელი გაითქვა დეკორატიული ქსოვილების (ფარდები, გადასაფარებლები) წარმოებაში. ქსოვილების გაყიდვით მიღებულ შემოსავალს ადგილობრივი ხელისუფლება ქალაქის მშენებლობაში იყენებდა და ქალაქი ხელახლა განვითარდა.

ღირსშესანიშნაობები
ისტორიული ცენტრში მდებარეობს კომენსკის მოედანი, ამ მოედანზე დგას წმინდა სამებისა და წმინდა იან ნეპომუკის ბაროკოს სტილის ქანდაკებები.
მინი|წმინდა გიორგის ეკლესია 
მინი|ქარის წისქვილი
ქალაქის მთავარი ღირსშესანიშნაობაა წმინდა გიორგის ეკლესია, რომელსაც 43 მეტრის სიმაღლის გუმბათი აქვს. ეკლესიის ეზო გარშემორტყმულია გალავნით.

ქალაქის მნიშვნელოვანი ისტორიული ძეგლია ჰონალდიური სტილის ქარის წისქვილი, რომელიც 1830 წელს აშენდა. 

ცნობილი ადამიანები
სამუელ ოპენჰაიმი (1857–1928) - უნგრელი ასტრონომი
ედმუნდ პალკოვსკი (1858–1930) - ადვოკატი
ვოიტეხ მარტინეკი (1887–1960) - მწერალი (ქალაქის ახალ ნაწილში მდებარე დაწყებითი სკოლა მისი სახელობისაა)
იოზეფ მატეი (1922–1992) - ტრომბონისტი და კომპოზიტორი
მარეკ კოზაკი (დაბ. 1993) - პიანისტი, ორღანისტი და კომპოზიტორი

რესურსები ინტერნეტში

სქოლიო

კატეგორია:მორავია-სილეზიის მხარის ქალაქები